LIETUVOS RESPUBLIKOS SOCIALINĖS APSAUGOS IR DARBO MINISTRĖ

Į S A K Y M A S

DĖL SOCIALINĖS APSAUGOS IR DARBO MINISTRO 1999 M. GRUODŽIO 29 D. ĮSAKYMO NR. 108 „DĖL SOCIALINĖS APSAUGOS IR DARBO MINISTERIJOS REGULIAVIMO SRITYJE TAIKOMŲ POĮSTATYMINIŲ NORMINIŲ TEISĖS AKTŲ, PRIIMTŲ IKI 1990 M. KOVO 11 D. IR KURIŲ GALIOJIMAS LAIKINAI PRATĘSIAMAS, SĄRAŠO PATVIRTINIMO“ DALINIO PAKEITIMO

2000 m. spalio 10 d. Nr. 88

Vilnius

Vykdydama Lietuvos Respublikos Vyriausybės 1999 m. gruodžio 20 d. nutarimo Nr. 1439 (Žin., 1999, Nr. 108-3153) 1.5 punktą ir atsižvelgdama į tai, kad 1999 12 22 socialinės apsaugos ir darbo ministro įsakymu Nr. 102 patvirtinti Darbo įrenginių naudojimo bendrieji nuostatai (Žin., 2000, Nr. 3-88) bei 2000 08 31 socialinės apsaugos ir darbo ministro įsakymu Nr. 77 patvirtintas šių nuostatų dalinis pakeitimas (Žin., 2000, Nr. 76-2303), 2000 03 06 socialinės apsaugos ir darbo ministro įsakymu Nr. 28 patvirtintas techninis reglamentas „Mašinų sauga“ (Žin., 2000, Nr. 23-601) ir 1999 12 28 socialinės apsaugos ir darbo ministro įsakymu Nr. 106 – techninis reglamentas „Liftai“ (Žin., 2000, Nr. 28-785):

1.Išbraukiu iš Socialinės apsaugos ir darbo ministerijos reguliavimo srityje taikomų teisės aktų, priimtų iki 1990 m. kovo 11 d., kurių galiojimas laikinai pratęsiamas, sąrašo, patvirtinto socialinės apsaugos ir darbo ministro 1999 12 29 įsakymu Nr. 108 „Dėl Socialinės apsaugos ir darbo ministerijos reguliavimo srityje taikomų poįstatyminių norminių teisės aktų, priimtų iki 1990 m. kovo 11 d. ir kurių galiojimas laikinai pratęsiamas, sąrašo patvirtinimo“ (Žin., 2000, Nr. 6-169), 4, 5, 6, 7, 9, 11, 12, 14, 15, 16, 17, 20, 21 eilutes.

2. Nustatau kitų sąraše nurodytų norminių teisės aktų pertvarkymo datą iki 2000 m. lapkričio 30 d.

SOCIALINĖS APSAUGOS IR DARBO MINISTRĖ	IRENA DEGUTIENĖ